**ПОКАНА**

**за избор на преподаватели-обучаеми за реализиране на дейност по обучение на английски език на преподаватели от направление 4.2. Химически науки в ЮЗУ „Неофит Рилски“ – партньор по проект**

**BG05M2OP001-2.016-0013, „Модернизация, дигитализация и интернационализация на обучението в Химикотехнологичен и Металургичен Университет“**

Уважаеми колеги,

Югозападният университет „Неофит Рилски“ е партньор по проект ОП „Наука и образование за интелигентен растеж“, процедура BG05M2OP001-2.016 „Модернизация на висшите училища“, Приоритетна ос 2 „Образование и учене през целия живот“, BG05M2OP001-2.016-0013, „Модернизация, дигитализация и интернационализация на обучението в Химикотехнологичен и Металургичен Университет “.

**С настоящата покана, каним преподаватели от ЮЗУ „Неофит Рилски“, преподаващи по направление 4.2. Химически науки,** да се включат като обучаеми за реализиране на дейност *„Обучения на преподаватели по английски език“.* Целта на това обучение е да се подпомогне формирането на специфични знания и умения у преподавателите, които да повишат техния капацитет за въвеждане на нови форми на обучение и да се засилят процесите по интернационализация на университетите. Специален фокус в обученията ще бъде даден върху умения за преподаване и комуникация на английски език на дисциплини по направление 4.2. Химически науки. Формираните компетенции от дейността ще повишат капацитета на университета за интернационализация на учебния процес и ще спомогнат превръщането му в още по-конкурентоспособен европейски университет. Ще се повиши качеството на учебния процес и възможността за привличане на нови студенти в чуждоезични програми.

В обученията ще бъдат включени 15 преподаватели от направление **4.2. Химически науки** наЮЗУ „Неофит Рилски“, които ще преминат входящ тест, с който да се определи нивото им на владеене на езика. Посредством този тест обучаемите ще бъдат разпределени в групи според тяхното индивидуално ниво. Включените в обучението трябва да имат готовност да имплементират наученото в практиката си като преподаватели.

Обучението ще бъде с продължителност 160 учебни часа, като ще се проведе по предварително подготвен график, който ще бъде съобразен с възможностите на обучаемите и обучителите.

Заинтересованите колеги за включване като обучаеми по английски език трябва да подадат заявление на имейл: ivastankova@swu.bg в срок до 11.10.2021 г.

Допълнителни въпроси относно кандидатстването за посочените позиции, може да се зададат на имейл: ivastankova@swu.bg

Кандидатите ще бъдат разгледани от комисия в състав:

1. Проф. д-р Иванка Станкова – председател
2. Доц. д-р Елена Каращранова – декан на Природо-математическия факултет
3. Весела Билева – специалист в отдел „Научни проекти“